

**ระเบียบองค์การบริหารส่วนตำบลโพธิ์ทอง**

**ว่าด้วยการประกวดกระทง และการประกวดธิดานพมาศ**

**พ.ศ.๒๕๕7**

 เพื่อให้การประกวดกระทง และการประกวดธิดานพมาศ ในงานประเพณีลอยกระทงขององค์การบริหารส่วนตำบลโพธิ์ทอง ประจำปี ๒๕๕7 เป็นไปด้วยความเรียบร้อย จึงวางระเบียบการประกวดไว้ ดังนี้

**๑. การประกวด** จัดให้มีการประกวดกระทงประเภทสวยงาม และการประกวดธิดานพมาศ ในงานประเพณี ลอยกระทง ประจำปี ๒๕๕7

**๒. วัตถุประสงค์** ๑. เพื่อสืบสานและอนุรักษ์ประเพณีอันดีงามของท้องถิ่น และส่งเสริมกิจกรรมทางด้านศาสนา

 ๒. เพื่อสร้างความสัมพันธ์อันดีระหว่างส่วนราชการกับประชาชนในท้องถิ่น

 ๓. เพื่อสร้างความสมัครสมานสามัคคีและความสนุกสนานรื่นเริงให้กับประชาชนในท้องถิ่น

**๓. ประเภทของการประกวด**

 **๓.๑ การประกวดกระทง มี ๑ ประเภท คือ การประกวดกระทงประเภทสวยงาม**

 คุณสมบัติของกระทงที่ส่งเข้าประกวด

 - ขนาดความกว้างของกระทงเส้นผ่าศูนย์กลางไม่น้อยกว่า ๓๐ ซม. แต่ไม่เกิน ๑๐๐ ซม.

* ใช้วัสดุธรรมชาติ หรือวัสดุอื่นใดที่เหมาะสมยกเว้นโฟม
* ลอยน้ำได้
* เกณฑ์การตัดสิน คือ การใช้วัสดุธรรมชาติในการจัดทำ/ความประณีต สวยงาม/ความสมดุลของรูปทรง/สามารถลอยน้ำได้/สื่อความหมายถึงประเพณีดั้งเดิมของไทย

 \***หมายเหตุ ๑ ต้องประดิษฐ์ด้วยฝีมือตนเองและไม่เคยส่งกระทงเข้าประกวดมาก่อน**

 **๒ การตัดสินของคณะกรรมการให้ถือเป็นที่สิ้นสุด\***

 **๓.๒ การประกวดธิดานพมาศ**

  **คุณสมบัติของผู้เข้าประกวดธิดานพมาศ**

- เพศหญิง อายุระหว่าง 12 - 15 ปี (เกิดปี พ.ศ.๒๕๔2 - 2545 )

- มีภูมิลำเนาอยู่ในจังหวัดนครศรีธรรมราช

 **หลักฐานการสมัครธิดานพมาศ**

 - รูปถ่ายขนาดจัมโบ้ (๔x๖ นิ้ว) จำนวน ๑ รูป

 - สำเนาบัตรประจำตัวประชาชน/สูติบัตร/ จำนวน ๑ ฉบับ

 - สำเนาทะเบียนบ้าน จำนวน ๑ ฉบับ

 - ใบสมัครธิดานพมาศ (รับได้ที่ส่วนการศึกษา ศาสนาและวัฒนธรรม องค์การบริหารส่วนตำบลโพธิ์ทอง)

 - แผ่น CD ชุดการแสดง (ถ้ามี)หรือส่งมอบเจ้าหน้าที่รับสมัครฯ ภายในวันที่ 4 พฤศจิกายน ๒๕๕7

 - ๒ -

 **เกณฑ์การตัดสิน**

 - ความสวยงาม (ใบหน้า ผิวพรรณ และรูปร่าง)

 - แต่งกายสวยงาม สื่อถึงความเป็นไทยเหมาะสมกับตำแหน่งธิดานพมาศ

 - ท่วงทีวาจา กริยา มารยาท

 - ความกล้าแสดงออก และการแสดงความสามารถพิเศษ (ไม่เกิน 3 นาที)

 - ปฏิภาณไหวพริบในการตอบคำถาม

 - จำนวนพวงมาลัย (สำหรับตำแหน่งขวัญใจประชาชน)

 **\*\*หมายเหตุ การตัดสินของคณะกรรมการให้ถือเป็นที่สิ้นสุด\*\***

**๔. วัน เวลา และสถานที่รับสมัคร**

 **กำหนดการรับสมัครประกวดธิดานพมาศ**

* ตั้งแต่วันที่ 10 ตุลาคม – 3 พฤศจิกายน ๒๕๕7 เวลา ๐๘.๓๐ น. – ๑๖.๓๐ น. (ในวันและเวลาราชการ) ณ ส่วนการศึกษา ศาสนาและวัฒนธรรม องค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช
* ลงทะเบียนประกวดธิดานพมาศ ในวันที่ 6 พฤศจิกายน ๒๕๕7 เวลา ๑๘.๐๐ น.- ๑๙.๐๐ น.
* ไม่มีค่าธรรมเนียมในการรับสมัครใด ๆ ทั้งสิ้น

 **กำหนดการรับสมัครประกวดกระทง**

- ให้ลงทะเบียนประกวดกระทงประเภทสวยงาม ได้ในวันที่ 6 พฤศจิกายน ๒๕๕7

 เวลา ๑7.3๐ น. – ๑๙.๓๐ น.

**๕. วัน เวลา และสถานที่ประกวด**

 - วันพฤหัสบดี ที่ 6 พฤศจิกายน ๒๕๕7 เวลา ๑๙.๐๐ น. เป็นต้นไป

 - ณ สนามหน้าที่ทำการองค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช

**๖. รางวัล**

 **๖.๑ การประกวดกระทง (ประเภทสวยงาม) เงินรางวัลทั้งสิ้น 2,3๐๐ บาท**

 รางวัลชนะเลิศ เป็นเงิน ๑,0๐๐ บาท และเกียรติบัตร

 รางวัลรองอันดับ ๑ เป็นเงิน 8๐๐ บาท และเกียรติบัตร

 รางวัลรองอันดับ ๒ เป็นเงิน 5๐๐ บาท และเกียรติบัตร

 - ๓ -

 **๖.๒ การประกวดธิดานพมาศ** **เงินรางวัลทั้งสิ้น ๑2,5๐๐ บาท**

 รางวัลชนะเลิศ เป็นเงิน 4,๐๐๐ บาท พร้อมสายสะพาย ขันน้ำพานรองและเกียรติบัตร

 รางวัลรองอันดับ ๑ เป็นเงิน 3,5๐๐ บาท พร้อมสายสะพาย ขันน้ำพานรองและเกียรติบัตร

 รางวัลรองอันดับ ๒ เป็นเงิน 3,๐๐๐ บาท พร้อมสายสะพาย ขันน้ำพานรองและเกียรติบัตร

 รางวัลขวัญใจประชาชน เป็นเงิน 2,๐๐๐ บาท พร้อมสายสะพาย และเกียรติบัตร

 ประกาศ ณ วันที่ 3 เดือน ตุลาคม พ.ศ. ๒๕๕7



 ( นายกาแมน สมาด )

 นายกองค์การบริหารส่วนตำบลโพธิ์ทอง